શ્રીનગર તા. ૧૪ : જમ્મુ કાશ્મીરમાં બારામુલા જિલ્લાના સોપોર વિસ્તારમાં ગુરૂવારે સુરક્ષાદળો સાથેની અથડામણમાં બે આતંકવાદી માર્યા ગયા હતા. પોલીસે કહ્યું હતું કે આ વિસ્તારમાં આતંકવાદીઓની હાજરીની સુચના મળી હતી. આ પછી સુરક્ષાદળોએ વિસ્તારને ઘેરી લીધો હતો. પોલીસે કહ્યું હતું કે છુપાયેલા આતંકવાદીઓએ સુરક્ષાદળો પર ગોળીઓ ચલાવી હતી. આ પછી સુરક્ષાદળોએ જવાબી કાર્યવાહી કરતા અથડામણ શરૂ થઈ ગઈ હતી.